TANCHWA ECHRYDUS 


Yng Nglofa yr Universal, 


-. SENGHENYDD - 


Am 8.30 foreu Mawrth, Hydref 14, 1913. 


O'r 935 ddisgynodd i'r lofa am 6 o'r gloch 
y boreu uchod, achubwyd 496; bu farw 6 
o'r olaf yn fuan wedi eu dwyn allan, gan 
wneud vlwf y lladdedigion yn 445. 


O SENGHENYDD! mae dy enwi 

Yn fy ngwneyd yn fud a gwyw ; 
Mae fy enaid wedi 'i wasgu 

I ddirgelwch nos fy Nuw : 
Toraist ynwyf fedd nas dichon 

I anghofrwydd byth ei gau: 
Heddyw gwn beth ydyw calon 

A marwolaeth drwyddi'n gwau. 


Cefiaf byth y boreu hwnw, 

Droes fy newydd dref yn sarn,— 
| Dydd y Danchwa! dydd y galw 
| Fy nghyfeillion cain i farn ; 
Clywais ddorau tragwyddoldeb 

Yn agoryd dan fy nhraed, 
Ac mae twrf eu difrifoldeb 

Eto'n crynu ar fy ngwaed. 

Heibio “ Pedwar Cant” o'm brodyr 
Wedi cael eu llosgi'n fyw 

Yn y dyfnder! Blin yw ystyr 
Tori deddfau trefn fy Nuw ! 

Do, mewn eiliad aeth y cannoedd 
Dros ymylon poen a braw, 

Âr adenydd mellt eu hingoedd, 
I ororau'r Byd a ddaw ! 


Ti, sy'n llosgi glô y ddaear, 
Ar dy aelwyd mewn mwynhad, 
Cofia mai ei werth di-gymar 
Ydyw gwaed y glowr mad! 
Mae gruddfanau yn eì losgiad, 
A thrychineb yn eiliw ; 
A cheir difrod yn ei fflachiad 
Na ŵyr neb ei bris ond Duw! 


Ddydd y Danchwa, llawer teulu 
1 drueni wnaed yn ddellt, 

A Senghenydd sydd yn crynu 
Eto yn y mwg a'r mellt; 

Do, dymchwelwyd llawer anedd, 
I ddyfnderoedd gwae a chur, 

A bydd cysgod y gelanedd 
Yn dragwyddol ar ein tir. 


Ofer ceisio tynu darlun 
O'r ofnadwy ffwrnes flin,— 
Ffwrnes sydd o hyd yn enyn 
I'r tragwyddol dros y ffin ; 
Mae y meirw wedi tewi, 
Ond mae'r 'storom yn parhau,— 
Deil ei nwy o hyd i losgi 
Yn nghalonau briw ein pau ! 


OT 


Os taw gwane am olud ydyw 
Achos y gyflafan hon, 

Dylid rhoddi cleddyf distryw 
Deddf Uniondeb yn ei fron; 
Gormod yw rhoi cnawd ac esgyrn 

Cyrph y glowyr dewr ar dân,— 
Er cyfodi cestyll cedyrn 
I ormeswyr Cymru lân, 


Esgeulusdod ydyw damwain, 
Nis gall fod lle na bo cam ; 
Tori deddfau dry y ddaear 
A'i thangnefedd pur yn fflam ; 
Byth na feier Duw fy nhadau 
Am y golled hon,—mae Ef 
Yn rhy dyner ei drefniadau 
I gynhyrchu marwol lef. 


Nid Efe sy'n gwneyd Senghenydd 
Heddyw 'n donau o bruddhad ; 

Eto medra droi 'r ystormydd 
Mwyaf beiddgar yn lleshad ! 

Dyn yw awdwr “ Plant amddifaid,” 
Nid oes dial yn fy Nuw,— 

Trosedd sydd yn creu trueiniaid,— 
Pechod ydyw methu byw. 


O Senghenydd! pwy all beidio 
Teimlo drosot yn dy gur? 

Mae'r sawl baid dy gynhorthwyo 
Yn llochesu calon ddur ; 

Llawn angladdau yw dy galon, 
'Storm o alar yw dy fryd, 

Beddau yw calonau 'th weddwon— 
Ni thyf blodyn yn dy fyd! 

Tyred! tyred, fwyn dosturi, 
T'r amddifad gwna dy ran ; 
Cwyd y weddw dlawd o'i chyni, 
Erglyw ei hochenaid wan ; 
Dyro flodyn ar y gweryd 
Gedwir byth gan ddagrau'n llaith, 
I adgofio'r ffyddlon fywyd 
Drengodd yn ei “ ddillad gwaith.” 


Coder colofn awr i gofio 

Dewrion “' Byd y cystudd mawr,” 
Cerfier ar y golofn hono 

Ddarlun dwyfol—“ Toriad gwawr :” 
Colofn fydd a defnydd canu 

I drueiniaid yn ei chol,— 
Colofn y Gwroniaid hyny 

Na ddychwelant byth yn ol! 


CALON DROM. 


(COPYRIGHT). 


Arosraffwyd gan 7. D. Lewis, Gwasg Gomer, 

